BASES REGULADORAS DO PROGRAMA MUNICIPAL DE AXUDAS EXTRAORDINARIAS DE EMERXENCIA DESTINADAS AO MANTEMENTO DO TECIDO EMPRESARIAL DO CONCELLO DE LALÍN
ADMINISTRACIÓN LOCAL — Municipal — Lalín (Subvencións e axudas, 08/05/2020)

A xunta de Goberno Local en sesión que tivo lugar o día 4 de maio de 2020 aprobou As bases reguladoras do programa municipal de axudas extraordinarias de emerxencia destinadas ao mantemento do tecido empresarial do Concello de Lalín, dispoñendo que se publique no Boletín Oficial da Provincia. En cumprimento do citado acordo, procédese a publicación das referidas bases: O Concello de Lalín acorda impulsar un paquete de axudas directas, destinadas ao mantemento do tecido empresarial, comercial e hostalería, para mitigar os efectos económicos negativos que se poden producir en determinados sectores da economía municipal especialmente prexudicados pola pandemia por COVID-19. O obxecto da presente convocatoria é contribuír, na medida do posible, a que as pequenas empresas, autónomos, comercios do Concello de Lalín poidan facer fronte aos gastos máis imprescindibles para a subsistencia da actividade económica que viñan levando a cabo antes da entrada en vigor do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e posterior normativa e instrucións de desenvolvemento. O procedemento de concesión das subvencións establécese de conformidade ao disposto na Lei 38/2003, de 17 de novembro, Xeral de Subvencións, na Lei 9/2007, de 13 de xuño, de Subvencións de Galicia, así como na Base 27 e 28 de Execución do Orzamento do Concello, para o exercicio 2019 e prorrogado para o exercicio 2020, e respectando o establecido na Lei Orgánica 15/1999, de 13 de decembro, de Protección de Datos de Carácter Persoal, e no Regulamento UE 2016/679, do Parlamento Europeo e do Real Decreto Lei 5/2018, de 27 de xullo, de medidas urxentes para a adaptación do Dereito español á normativa da Unión Europea, en materia de protección de datos. Convócanse axudas polo importe que seguidamente se relaciona, e con cargo ao crédito consignado na seguinte aplicación orzamentaria: 0-431-479 Liña 1: 450.000 € Liña 2: 250.000 € 700.000 € Programa municipal de axudas extraordinarias de emerxencia destinadas ao mantemento do tecido empresarial do Concello de Lalín. Tendo en conta o obxecto e finalidade destas axudas o procedemento de concesión tramitarase en réxime de concorrencia non competitiva para todos os solicitantes que cumpra as condicións e ata esgotar crédito. As axudas previstas serán compatibles con calquera outra das reguladas para a mesma finalidade. As axudas satisfaranse nun pago único atendendo aos seguintes importes: En ningún caso o importe da subvención unido ao doutras posibles subvencións, ingresos ou recursos para a mesma finalidade procedentes de calquera administración ou ente público ou privado poderá superar os gastos da actividade como consecuencia da crise provocada polo coronavirus, contabilizados como tales aqueles gastos contraídos desde o 1 de xaneiro de 2020 ata a finalización do período de xustificación da subvención. Poderán solicitar esta subvención aquelas persoas, físicas ou xurídicas, así como entidades sen personalidade xurídica, de base patrimonial, que leven a cabo as actividades económicas que motivan a concesión da subvención e que cumpran os seguintes requisitos: Estar dado/a de alta no réxime da Seguridade Social ou na mutua profesional correspondente e no epígrafe do IAE correspondente. Os/as solicitantes non poderán estar en situación de baixa médica no momento de solicitude da axuda. Que o domicilio fiscal e social e, no seu caso, o local de desenvolvemento da actividade se atope no termo municipal de Lalín. O/a titular ou razón social deberá figurar ao corrente de pago dos impostos e taxas municipais correspondentes ao último exercicio corrente posto ao cobro, así como atoparse ao corrente de pago coa Axencia Tributaria (AEAT), coa Axencia Tributaria Galega (ATRIGA) e coa Tesourería da Seguridade Social. En caso de comunidades de bens, sociedades civís ou outras entidades económicas sen personalidade xurídica, de base patrimonial, debe nomearse un/unha representante apoderado/a, con poderes bastantes para cumprir as obrigacións que corresponden á agrupación ou comunidade de bens. Así mesmo, e nos termos previstos no artigo 11.3 Lei 38/2003, de 17 de novembro, Xeral de Subvencións, a agrupación ou comunidade de bens non poderá disolverse ata que transcorra o prazo de prescrición a que fan referencia os artigos 39 e 65 de dita Lei, referido ao reintegro, control financeiro e infraccións e sancións en materia de subvencións. No caso de establecementos que leven a cabo actividades correspondentes a varios epígrafes do IAE e que algún deles foi pechado en virtude do R. D. 463/2020, así como nas posteriores instrucións e modificacións publicadas, pero que mantivo a actividade noutro/s, entenderase como establecemento afectado por un peche parcial, polo que só poderá ser beneficiario da liña 2 1. Persoas físicas ou xurídicas e entidades sen personalidade xurídica, de base patrimonial, titulares de establecementos que fosen afectados polo peche regulado polo R. D. 463/2020 así como polas posteriores instrucións e modificacións publicadas e que sufra unha redución da súa facturación no mes de marzo de polo menos o 25%, en relación coa media efectuada no semestre natural anterior á declaración do estado de alarma. Cando a persoa física ou xurídica non leve de alta os 6 meses naturais esixidos para acreditar a redución dos ingresos, a valoración levará a cabo tendo en conta o período de actividade. Persoas físicas e xurídicas e entidades sen personalidade xurídica, de base patrimonial, cun número de traballadores non superior a 5, na que a actividade que desenvolven, non incluída no epígrafe 1, sufra unha redución da súa facturación no mes de marzo de polo menos o 75%, en relación coa media efectuada no semestre natural anterior á declaración do estado de alarma. Cando o solicitante non leve de alta os 6 meses naturais esixidos para acreditar a redución dos ingresos, a valoración levarase a cabo tendo en conta o período de actividade. Quedan excluídas as administracións públicas, os seus organismos autónomos, as empresas públicas e outros entes públicos, así como as asociacións, fundacións e, en xeral, entidades sen ánimo de lucro. Terán a consideración de gastos subvencionables os gastos realizados desde o 1 de xaneiro de 2020 ata a finalización do período de xustificación da subvención, exclusivamente os seguintes gastos: As solicitudes dirixiranse ao alcalde do Concello, e presentaranse exclusivamente a través da sede electrónica municipal https://lalin.sedelectronica. gal de acordo co establecido no Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e no artigo 14 da Lei 39/2015, de 1 de outubro, do Procedemento Administrativo Común das Administracións Públicas. Ante a falta de certificación dixital poderá presentar a solicitude un terceiro, debidamente acreditado para tal fin. O prazo de presentación de solicitudes comezará a partir do día seguinte á publicación do extracto da convocatoria das bases no Boletín Oficial da Provincia e estenderase ata o 15 día hábil posterior á finalización do estado de alarma. O modelo de solicitude normalizado para a obtención das subvencións reguladas na presente convocatoria estará dispoñible na web municipal. A presentación da solicitude de subvención fóra do prazo establecido e a non utilización dos formularios normalizados de uso obrigatorio, serán causas de inadmisión. As solicitudes formularanse no modelo que figura como Anexo desta convocatoria. Deberán de acompañar a seguinte documentación: O Concello de Lalín irá resolvendo as solicitudes coa maior brevidade posible. Ao tratarse dun procedemento en réxime de concorrencia non competitiva, atenderase á orde de chegada (data e número de rexistro) das solicitudes, sempre e cando se cumpran os requisitos e condicións esixidas para ser beneficiario da actuación incentivable. A instrución do procedemento corresponderalle a un técnico do Departamento de Emprego que realizará, de oficio, cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que conste que da información que obra en cada expediente individual se desprende que as empresas beneficiarias cumpren os requisitos esixidos. Se a solicitude non está debidamente cumprimentada ou non se aporta a documentación esixida, será requirida para que nun prazo máximo de dez días hábiles emende a falta ou aporte os documentos preceptivos, con indicación de que se non o fixera así entenderase por desistido da súa petición, de acordo co establecido no artigo 68 da Lei 39/2015, de 1 de outubro, de procedemento administrativo das administracións públicas, previa resolución ditada nos termos previstos no artigo 21 da citada Lei. A medida que as solicitudes que cumpran cos requisitos esixidos serán propostas, previa fiscalización pola Intervención Municipal, á Xunta de Goberno Local para ser resoltas favorablemente, ata esgotar o crédito dispoñible. A interpretación do contido das presentes bases correspóndelle á Xunta de Goberno Local. A xustificación deberá realizarse mediante a presentación, por sede electrónica do Concello de Lalín, no prazo máximo de 4 meses desde a concesión da mesma, da seguinte documentación: Comprobarase que os solicitantes e os socios promotores se atopan ao corrente das súas obrigas fiscais coa Axencia Estatal Tributaria, coa Seguridade Social e co Concello de Lalín. O prazo de xustificación da subvención será de 4 meses desde a concesión da mesma, aínda que, en vista da situación excepcional na que nos atopamos, poderá ampliarse, previa aprobación polo órgano competente e tras a correspondente publicación. Son obrigas dos beneficiarios: a) Manter a actividade económica durante 3 meses, como mínimo, a partir do día seguinte da finalización do estado de alarma. b) Someterse ás actuacións de comprobación e control financeiro previstas pola vixente normativa en materia de subvencións. c) Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas u ocultando aquelas que o impedían, ou por mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións. d) Cumprir as restantes obrigacións que detallan os artigos 14 da Lei Xeral de Subvencións e 11 da Lei 9/2007, de 13 de xuño, de Subvencións de Galicia. e) No caso de que a persoa ou empresa beneficiaria se atope comprendida nos supostos do artigo 3. b) da Lei 19/2013, de 9 de decembro, de Transparencia, acceso á información pública e bo goberno, deberá adaptarse ás obrigacións de publicidade activa que lle resulten aplicables. O aboamento destas subvencións realizarase nun pago único pola totalidade do importe concedido, mediante transferencia bancaria, a partir da data da resolución de concesión, sen que sexa necesaria a constitución de garantías. Xunto ás causas de invalidez da resolución de concesión, recollidas no artigo 36 da Lei Xeral de Subvencións, darán lugar á obrigación de reintegrar, total ou parcialmente, as cantidades percibidas, así como a esixencia do interese de demora correspondente desde a data do pago da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións e o incumprimento da obriga de manter a actividade económica durante os 3 meses establecidos no punto 8 da presente Convocatoria. Sen prexuízo de iniciar o procedemento de reintegro, en caso de incumprimento das obrigacións establecidas con motivo da concesión da subvención, a persoa ou empresa beneficiaria poderán comunicar ao órgano xestor por rexistro de entrada este feito e efectuar a devolución voluntaria da cantidade percibida. O alcalde de Lalín, José Crespo Iglesias